Oana Radu și Cătălin Dobrescu au format un cuplu patru ani, dintre care ultimii trei au fost căsătoriți cu acte. În noiembrie 2023, au decis să divorțeze. Despărțirea nu a fost amiabilă, așa cum se credea. Cântăreața a făcut dezvăluiri șocante din relația pe care astăzi o numește toxică și abuzivă.
În noiembrie 2023, în spațiul public a fost dezvăluită informația că Oana Radu și Cătălin Dobrescu au decis să dea divorț. Decizia a fost luată de cântăreață, potrivit dezvăluirilor sale, iar separarea a avut loc pe cale amiabilă, la notar. Astăzi aflăm însă, că doar jumătate din adevăr a fost cunoscut public.
Chiar dacă legal lucrurile s-au întâmplat amiabil și rapid, nu la fel a fost și în intimitatea Oanei Radu și a lui Cătălin Dobrescu. Cântăreața a decis să dezvăluie adevărul, chiar dacă îi provoacă multă anxietate. Artista a precizat că scopul declarațiilor sale nu este denigrarea fostului soț, ci renunțarea la frică.
Oanei Radu i-a fost teamă să vorbească despre realitatea relației și a mariajului pe care le-a avut cu Cătălin Dobrescu, așa că a decis să vorbească, fără a arunca cu gunoi în cei din jur. După divorț, se pare că s-au petrecut multe lucruri, artista dorind să tragă un semnal de alarmă privind relațiile toxice.
Cântăreața a declarat că a trăit o relație toxică, abuzivă cu Cătălin Dobrescu. I-a luat trei ani să iasă din mariajul cu soțul său, anterior fiind împreună încă un an de zile.
A fost o luptă grea, potrivit artistei, care le-a explicat femeilor să nu permită nimănui să le spună că nu arată bine, că nu valorează nimic sau că ceea ce sunt în prezent le datorează bărbaților. A dezvăluit, totodată, că ea a fost singura sursă de venit în cuplu.
"Când am început relaţia, el antrena în Craiova. A renunţat la ce făcea pentru a mă duce la concerte şi răspundea la telefon când eram chemată la concerte. Eu şi fostul soţ aveam un apartament şi o maşină. Am muncit pentru acel apartament când nu aveam voie nici să vorbesc…", a declarat Oana Radu, explicând că în acea perioadă se trata la Paris.
Cântăreața se deplasa deseori la Paris la vremea respectivă, fiindcă a descoperit unele chisturi pe corzile vocale. Chiar dacă medicii i-au interzis să mai cânte, a continuat să facă acest lucru pentru a nu dezamăgi oamenii cu care a încheiat contracte.
În urma divorțului, Oana Radu și Cătălin Dobrescu au decis ca artista să rămână în apartament, pentru că muncise foarte mult pentru el. În schimb, fostul soț primea o parte din bani înapoi. Astfel, el s-a mutat în Craiova, stabilind să primească banii ce i se cuveneau pe durata unui an de zile.
Ulterior, Cătălin Dobrescu și-a schimbat perspectiva și a cerut banii în cursul a 6 luni, potrivit Oanei Radu. A luat și mașina din fața blocului, așa că artista a decis să meargă la concerte cu mașina personală. Apoi, a mai închiriat un alt autoturism, după cum a dezvăluit pe Instagram.
Nu a trecut mult timp până când Cătălin Dobrescu ar fi decis să se mute din nou în București. Acesta și-a exprimat dorința de a locui împreună cu fosta soție. Ba chiar a spus că nu îl deranja să doarmă pe jos, potrivit spuselor Oanei Radu, care susține că i-a transmis că acest lucru nu e posibil.
Foștii soți se certau foarte tare, astfel încât Oana Radu a decis să plece din imobil și să-l lase pe Cătălin Dobrescu să locuiască în continuare în el. Două luni, a precizat ea, a dormit pe unde a apucat pentru a evita să se implice în discuții tensionate.
"S-a mutat în apartamentul meu (…). Mie mi-a interzis să vin acolo cu mama mea, cu prietena mea cea mai bună, ba chiar mi-a trimis un mesaj în care mi-a zis că dacă mă găseşte acolo cu prietena mea o să ne bată…
A început să aducă femei în apartament, nu e normal aşa ceva! Eu am muncit pentru casa aia. Cel mai urât mi s-a părut că a fost când au început să-mi dispară lucruri din apartament. Mi-a dispărut laptopul, un ceas pe care îl cumpărasem… ", a dezvăluit Oana Radu.
Cântăreața a ajuns la concluzia că fostul său partener de viață a fost rău intenționat, având în vedere toate faptele pe care le-a comis și modul în care a acționat. Din acest motiv, a decis să își caute dreptatea în justiție. A intentat câteva procese împotriva lui Cătălin Dobrescu și așteaptă verdictul judecătorilor.
"Acum, mi-am cumpărat casa visurilor mele! Nu pot să stau să îmi plâng de milă. Am decis să cumpăr cea mai frumoasă casă", a conchis cântăreața Oana Radu.